# Regina Casé

Regina Casé (Rio de Janeiro, 25 de febrer de 1954) és una actriu, presentadora i directora brasilera, condecorada amb l'Orde del Mèrit Cultural del Brasil l'any 2012.

## Carrera artística

Regina Casé va passar la seva infància al barri carioca de Botafogo. Filla d'Heleida Barreto i l'escriptor Geraldo Casé, té dues germanes petites, Patrícia i Virgínia. El seu avi fou el pernambucà Ademar Casé, un dels pioners en el món de la ràdio brasilera.
Als 16 anys comença a estudiar art dramàtic i, amb 20, s'incorpora al grup de teatre Asdrúbal trouxe o trombone, liderats pel director Hamilton Vaz Pereira, qui es convertiria en el seu primer marit. Amb ells es faria un nom a Rio i li serviria per començar la seva carrera cinematogràfica. El seu debut fou al film Chuvas de Verão (Cacá Diegues, 1978).
El seu primer paper rellevant va ser el de Tina Pepper a la telenovel·la Cambalacho (1986). A començaments dels noranta, va participar en programes de televisió com TV Pirata o Programa Legal, exercint com a còmica i presentadora. En aquella època va rebre el reconeixement de la crítica televisiva, recollint els premis de l'Associació Paulista de Crítics d'Art (APCA) i l'Imprensa.
Entre 1992 i 1998 va comandar el programa Brasil legal, en el que viatjava per tot el país, mostrant indrets desconeguts, parlant sobre la seva història, gastronomia típica... A continuació va presentar Muvuca, un programa d'entrevistes i reportatges i Um pé de qué?, que dedicava cada capítol a un arbre típic del Brasil. En la primera dècada del segle xxi, Casé encadena diverses participacions en el programa Fantástico, lider d'audiència dels diumenges.
La seva trajectòria a televisió no l'ha impedit participar en prestigioses pel·lícules al seu país. Entre les més destacades, s'hi troben: A Marvada Carne (André Klotzel, 1985), Eu, tu, eles (Andrucha Waddington, 2000; Grande Prêmio Cinema Brasil (GPCB)), Que horas ela volta? (Anna Muylaert, 2015; premis de Sundance, APCA i GPCB) i Três verões (Sandra Kogut, 2020; premi al Festival de Màlaga). L'any 2019 va protagonitzar una nova telenovel·la, Amor de mãe, molt aplaudida pel públic.

## Vida personal

Va estar casada amb Hamilton Vaz Pereira entre 1973 i 1977. A continuació va tenir una llarga relació amb l'artista plàstic Luiz Zerbini, entre 1986 i 1996. El 1989 van tenir una filla, Benedita, que pateix una deficiència auditiva per complicacions durant el part.
L'any 1999 torna a contraure matrimoni amb Estevão Ciavatta, a qui havia conegut a Brasil legal. El 2013, la parella va adoptar un nen de cinc mesos, de nom Roque. El 2017, Benedita Casé Zerbini va donar a llum el seu fill Brás, primer nét de Regina.

## Premis i nominacions

L'any 2012 va rebre de mans de Dilma Rousseff la medalla de l'Orde del Mèrit Cultural del Brasil.
| Any | Premi | Categoria | Treball | Resultat |
| 1974 | Prêmio Governador do Estado | Millor actriu revelació | O Inspetor Geral | Guanyadora |
| 1977 | Prêmio Molière | Millor actriu | Trate-me Leão | Guanyadora |
| 1986 | Prêmio APCA de Cinema | Millor actriu secundària | Areias Escaldantes | Guanyadora |
| 1989 | Prêmio APCA de Televisão | Millor actriu en Programa d'humor | TV Pirata | Guanyadora |
| 1989 | Troféu Imprensa | Millor humorista femenina | TV Pirata | Nominada |
| 1992 | Troféu Imprensa | Millor humorista femenina | Programa Legal | Guanyadora |
| 1993 | Troféu Imprensa | Millor humorista femenina | Programa Legal | Guanyadora |
| 2001 | Festival Internacional de Cinema de Cartagena | Millor actriu | Eu, Tu, Eles | Guanyadora |
| 2001 | Grande Prêmio do Cinema Brasileiro | Millor actriu | Eu, Tu, Eles | Guanyadora |
| 2001 | Festival de Havana | Millor actriu - menció honorífica | Eu, Tu, Eles | Guanyadora |
| 2001 | Festival de Cinema de Karlovy Vary | Millor actriu | Eu, Tu, Eles | Guanyadora |
| 2001 | Festival de Cinema de Lima | Millor actriu | Eu, Tu, Eles | Guanyadora |
| 2003 | Prêmio APCA de Televisão | Millor programa de televisió | Cena Aberta | Guanyadora |
| 2003 | Festival Tout Écran | Séries, Coleções e Dramas | Cena Aberta | Guanyadora |
| 2004 | Prêmio Faz Diferença do jornal - O Globo | Revista de TV | Cena Aberta | Guanyadora |
| 2005 | Blockbuster Entertainment Awards | Millor actriu de Drama | Eu, Tu, Eles | Nominada |
| 2012 | Prêmio Extra de Televisão | Millor Presentador/a | Esquenta! | Nominada |
| 2013 | Prêmio Extra de Televisão | Millor Presentador/a | Esquenta! | Nominada |
| 2013 | Troféu Internet | Millor Presentador/a | Esquenta! | Nominada |
| 2013 | Meus Prêmios Nick | Millor Presentador/a | Esquenta! | Nominada |
| 2014 | Prêmio Extra de Televisão | Millor Presentador/a | Esquenta! | Nominada |
| 2014 | Troféu Internet | Millor Presentador/a | Esquenta! | Nominada |
| 2015 | Troféu Imprensa | Millor Presentador/a | Esquenta! | Nominada |
| 2015 | Troféu Internet | Millor Presentador/a | Esquenta! | Nominada |
| 2015 | Prêmio Quem de Televisão | Millor Presentador/a | Esquenta! | Nominada |
| 2015 | Festival Sundance de Cinema | Millor actriu | Que Horas Ela Volta? | Guanyadora |
| 2015 | Seattle International Film Festival | Millor actriu | Que Horas Ela Volta? | 4t lloc |
| 2015 | Prêmio de Cinema Fênix | Millor actriu | Que Horas Ela Volta? | Nominada |
| 2015 | Prêmio APCA de Cinema | Millor actriu | Que Horas Ela Volta? | Guanyadora |
| 2016 | Grande Prêmio do Cinema Brasileiro | Millor actriu | Que Horas Ela Volta? | Guanyadora |
| 2016 | Festival Sesc Melhores Filmes | Millor actriu (crítica) | Que Horas Ela Volta? | Guanyadora |
| 2016 | Festival Sesc Melhores Filmes | Millor actriu (públic) | Que Horas Ela Volta? | Guanyadora |
| 2019 | Antalya Golden Orange Film Festival | Millor actriu | Três Verões | Guanyadora |
| 2019 | Festival do Rio | Millor actriu | Três Verões | Guanyadora |
| 2020 | Málaga Spanish Film Festival | Millor actriu | Três Verões | Guanyadora |
| 2020 | Prêmio Contigo! de TV | Millor actriu de telenovel·la | Amor de Mãe | Nominada |
| 2020 | Splash Awards | Millor actriu | Amor de Mãe | Nominada |
| 2020 | Melhores do Ano NaTelinha | Millor actriu | Amor de Mãe | Nominada |
| 2020 | Prêmio APCA de Televisão | Millor actriu | Amor de Mãe | Nominada |
| 2020 | Prêmio Área VIP | Millor actriu | Amor de Mãe | Nominada |
| 2020 | Prêmio Área VIP | Personatge de l'any | Amor de Mãe | Nominada |
| 2020 | Melhores do Ano Minha Novela | Millor actriu de telenovel·la | Amor de Mãe | Guanyadora |
| 2021 | Melhores do Ano - RD1 | Millor actriu | Amor de Mãe | Nominada |
| 2021 | Prêmio F5 | Millor actriu de telenovel·la | Amor de Mãe | Nominada |
| 2021 | Prêmio Notícias da TV | Millor interpretació en telenovel·la | Amor de Mãe | Nominada |
| 2021 | Melhores do Ano NaTelinha | Millor actriu | Amor de Mãe | Nominada |
| 2021 | Prêmio Glow | Millor interpretació | Amor de Mãe | Nominada |
| 2021 | Prêmio Contigo! de TV | Millor actriu de telenovel·la | Amor de Mãe | Ajornat |
| 2021 | Prêmio Área VIP | Millor actriu | Amor de Mãe | Ajornat |
| 2021 | Prêmio Área VIP | Personatge de l'any | Amor de Mãe | Ajornat |
| 2021 | Melhores do Ano | Millor actriu de telenovel·la | Amor de Mãe | Guanyadora |
| 2021 | Troféu Internet | Millor actriu de telenovel·la | Amor de Mãe | Ajornat |
| 2021 | Prêmio APCA de Televisão | Millor actriu | Amor de Mãe | Ajornat |
| 2021 | Festival Sesc Melhores Filmes | Millor actriu nacional | Três Verões | Nominada |
| 2021 | Séries em Cena Awards | Millor actriu nacional de cinema | Três Verões | Nominada |
| 2021 | Prêmio Platino | Millor actriu de cinema | Três Verões | Nominada |
| 2021 | Grande Prêmio do Cinema Brasileiro | Millor actriu | Três Verões | Nominada |
| 2021 | Prêmio Guarani de Cinema Brasileiro | Millor actriu | Três Verões | Nominada |

## Referències

* ↑ «Perfil completo – Regina Casé» (en portuguès brasiler). Memória Globo. Arxivat de l'original el 2022-03-04. [Consulta: 4 març 2022].
* ↑ «Asdrúbal Trouxe o Trombone» (en portuguès brasiler). Instituto Itaú Cultural. Arxivat de l'original el 2022-03-04. [Consulta: 4 març 2022].
* ↑ «Crítica: Chuvas de Verão (1978)» (en portuguès brasiler). Plano Crítico, 10-07-2018. Arxivat de l'original el 2022-03-04. [Consulta: 4 març 2022].
* ↑ Xavier, Nilson. «Cambalacho» (en portuguès brasiler). Teledramaturgia. Arxivat de l'original el 2022-03-04. [Consulta: 4 març 2022].
* 1 2 Araújo Mota Junior, Edinaldo. As transformações do popular na Rede Globo: uma análise cultural dos programas de Regina Casé (tesi) (en portuguès brasiler). Salvador: Universidade Federal da Bahia, 2016. Arxivat 2022-03-04 a Wayback Machine.
* ↑ «Regina Casé - Awards» (en anglès). IMDb. Arxivat de l'original el 2022-03-04. [Consulta: 4 març 2022].
* ↑ «Amor de Mãe: internautas aclamam primeiro capítulo e pedem Emmy para Regina Casé» (en portuguès brasiler). Caras - UOL, 26-11-2019. Arxivat de l'original el 2022-03-04. [Consulta: 4 març 2022].
* 1 2 «Regina Casé recebe medalha das mãos da presidente Dilma Rousseff» (en portuguès brasiler). EGO, 05-11-2012. Arxivat de l'original el 2023-03-31. [Consulta: 12 març 2022].
* 1 2 «Saiba tudo sobre Regina Casé» (en portuguès brasiler). Na Telinha. Arxivat de l'original el 2022-03-03. [Consulta: 4 març 2022].

## Enllaços externs

* Lloc web oficial del programa Um pé de qué? (portuguès)